Diari Oficial de la Generalitat Valenciana


Sumari del DOGV 4884, del 16-11-2004 (2004/11799)

Informació pública de l'alternativa tècnica del programa d'actuació integrada per al desenrotllament del sector Nord del Pla General d'Ordenació Urbana.
--------------------------------------------------------------------------------------------------------------------------------------------------------

### Dades del document

Número de DOGV
:   4884

Data del DOGV
:   16-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11999


Organisme emissor
:   Ajuntament de Carcaixent

Tipus de document
:   Anunci

Informació pública de l'alternativa tècnica del programa d'actuació integrada per al desenrotllament del sector Nord del Pla General d'Ordenació Urbana. [2004/F11531]
  
L'Ajuntament de Carcaixent ha redactat l'alternativa tècnica del programa d'actuació integrada per al desenrotllament del sector Nord del Pla General d'Ordenació Urbana, que consta dels documents següents: pla parcial, document d'homologació, estudi impacte ambiental i avantprojecte d'urbanització.
  
Per mitjà de Decret de l'Alcaldia número 2.458/2004, s'ha acordat, segons el que disposen els articles 44, 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el següent:
  
Primer. Remetre avís al domicili fiscal de les persones que consten en el cadastre com a titulars de béns i drets afectats per l'actuació proposada.
  
Segon. Sotmetre a informació pública l'expedient, per termini de 20 dies hàbils, per mitjà d'edicte publicat en el tauler d'edictes de l'ajuntament, en un diari d'informació general de la Comunitat Valenciana, i posteriorment o simultàniament en el Diari Oficial de la Generalitat Valenciana, amb inici de termini a partir d'esta última publicació, durant els quals les persones interessades podran formular al·legacions, proposicions juridicoeconòmiques en competència, i alternatives tècniques.
  
Tercer. Les proposicions juridicoeconòmiques es presentaran en plica tancada en el Registre General de l'ajuntament, durant el termini de cinc dies hàbils, comptadors des del venciment del període d'informació pública; l'acte d'obertura de pliques se celebrarà en la següent data hàbil després de la finalització d'aquell, se n'alçarà acta del desenrotllament i resultat final per part del secretari general de la corporació davant de dos testimonis; i s'obrirà un nou període de 10 dies hàbils, a fi de consultes i al·legacions de les persones interessades sobre tots els tràmits realitzats.
  
Quart. La documentació estarà exposada en l'Àrea d'Urbanisme, ubicada en la segona planta del Palau de la Marquesa, carrer de la Marquesa de Montortal, 11-2n, de Carcaixent, i en horari de 10.00 a 14.00 hores, de dilluns a divendres.
  
Quint. Concloses les anteriors actuacions, el Ple de l'ajuntament podrà acordar programar o no els terrenys definint els seus continguts, amb les modificacions parcials que estime oportunes.
  
Així mateix, de conformitat amb l'article 59.5 de la Llei de Règim Jurídic de les Administracions Públiques i del Procediment Administratiu Comú, i a l'efecte de practicar la notificació a aquelles persones que resulten desconegudes, es publica la següent llista:
  
Titulars Domicili Pol. Parc.
  
Salvador Benedito Gómez i un altre Desconegut 11 56
  
Dolores Maseres Vila Desconegut 11 57
  
Agustín Escandell Penadés Desconegut 11 71